ก่อนหน้านั้นหนูกับแฟนมีอะไรกันมีการสอดใส่กันไม่สวมถุงยางแต่แค่ให้เกิดหลั่งแล้วเมื่อมีหลั่งเสร็จเขาก็มาช่วยตัวเองแล้วแตกนอกค่ะ จากนั้นนั่นหนูก็กินยาคุมกำเนิดฉุกเฉิน ก็มีเลือดกระปิกระปอยจากนั้นไม่นานประจำเดือนก็มาวันเสาร์ที่ผ่านมา จากนั้นวันนี้ได้มีอะไรกันไม่ได้สวมถุงยางมีการสอดการถูนิดหนึ่งค่ะจนมีหลัง แล้วเขาก็แตกออกมาเป็นช่วงฝ่าไฟแดงจะเกิดการท้องไหมค่ะ แล้วจะเกิดโรคทางเพศสัมพันธ์มากน้อยขนาดไหนค่ะ หลังมีอสุจิผสมไหมค่ะ แล้วควรจะทำยังไงดีค่ะ
สวัสดีค่ะ หากมีการสอดใส่อวัยวะเพศเข้าสู่ช่องคลอด แต่ยังไม่ได้มีการหลั่งอสุจิเกิดขึ้น มีแค่หล่อลื่นออกมา แล้วได้ดึงอวัยวะเพศชายออกมาช่วยตัวเองต่อข้างนอก แล้วจึงค่อยมีการหลั่งอสุจิ โอกาสที่จะตั้งครรภ์ก็ถือว่าไม่มี และไม่จำเป็นต้องทานยาคุมฉุกเฉินไป แต่หากได้ทานไปแล้ว และหลังจากนั้นภายใน 1 สัปดาห์ ได้มีเลือดออกกะปริดกะปรอยออกมา ก็น่าจะเกิดจากผลของยาคุมฉุกเฉินได้ค่ะ และหลังจากนั้น หากได้มีประจำเดือนมาในวันเสาร์ที่ผ่านมา โดยมาในช่วงวันที่ที่ควรจะมา ก็แสดงว่าไม่ได้มีการตั้งครรภ์เกิดขึ้นส่วนการมีเพศสัมพันธ์ในวันจันทร์นี้ หากมีการหลั่งอิสุจิออกมา ก็อาจมีโอกาสตั้งครรภ์ได้ แต่เนื่องจากยังเป็นวันที่ 3 นับจากวันแรกที่มีประจำเดือนมา ซึ่งถือว่ายังเป็นระยะปลอดภัย โอกาสที่จะตั้งครรภ์ก็มีน้อยมากมาก และไม่จำเป็นต้องทานยาคุมฉุกเฉินไปค่ะสำหรับโรคติดต่อทางเพศสัมพันธ์ต่างๆ นั้น (HIV เริม หนองใน ซิฟิลิส หูดหงอนไก่ ไวรัสตับอักเสบชนิดบีและซี) หากไม่ใส่ถุงยางอนามัยป้องกัน ย่อมมีโอกาสติดได้ หากอีกฝ่ายมีโรคอยู่ค่ะ ดังนั้น เพื่อความปลอดภัย ก็ควรใส่ถุงยางอนามัยทุกครั้งที่มีเพศสัมพันธ์ค่ะ และหากกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ โดยจะช่วยป้องกันการตั้งครรภ์ได้ประมาณ 58%-95% ค่ะ